Na osnovu Odluke Vlade Bosansko-podrinjskog kantona Goražde broj:03-14-1013/15 od 03.07.2015. godine o usvajanju „Programa novčanih podsticaja u poljoprivredi za 2015 godinu“, Ministarstvo za privredu Bosansko-podrinjskog kantona Goražde, objavljuje:

**J A V N I P O Z I V**

*za prijavu korisnika „Podrška sajmovima koji se održavaju na području kantona '' po Programu novčanih podsticaja u poljoprivredi za 2015-u godini.*

**I** ***Predmet i svrha javnog poziva***

Predmet Javnog poziva je prijava za apliciranje na osnovu Projekta za organizovanje sajmova koji se održavaju na našem kantonu.

***II Ciljne grupe***

Na Javni poziv se mogu prijaviti korisnici koji obavljaju djelatnost iz oblasti primarne poljoprivredne proizvodnje(pravna lica-registrovani poljoprivredni proizvođači,Udruženja,Zadruge) registrirani na području Bosansko – podrinjskog kantona Goražde.

***III Opšti i posebni ciljevi programa***

Opšti cilj programa je promocija i povećanje obima poljoprivredne proizvodnje, a posebni cilj unaprijeđenje i razvoj poljoprivredne proizvodnje.

***IV Uslovi finansiranja***

Korisnici su obavezni da osiguraju vlastito učešće u finansiranju organizovanja i održavanja sajmova na području Bosansko –podrinjskg kantona Goražde.

***V Pravo učešća***

Uslovi za učestovanje u Javnom pozivu su:

* da su upisani u Registar poljoprivrednih gazdinstava i klijenata
* da nemaju neizmirenih obaveza za poreze i doprinose

***VI Kriteriji***

Prednost pri odabiru korisnika imaju slijedeći aplikanti, koji su u svom Programu naveli indikatore koji se evaluiraju i boduju, i to:

- finansijski i operativni kapaciteti aplikanta

- relevantnost

- metodologija

- održivost

- Budžet i troškovna efikasnost.

***VII Odabir korisnika***

Odabir korisnika za korištenje sredstava podsticaja za organizovanje sajmova na području Bosansko –podrinjskog kantona u 2015 godini ,izvršiće Komisija imenovana od strane Ministra za privredu Bosansko-podrinjskog kantona Goražde u skladu sa utvrđenim kriterijima.

***VIII Prijava korisnika***

Korisnici po ovom Javnom pozivu mogu se prijaviti u kancelarijama br. 14 i 15 u Ministarstvu za privredu Bosansko-podrinjskog kantona Goražde-sektor za poljoprivredu, ul M. Tita br. 13

Uz zahtjev korisnik je dužan dostaviti slijedeću dokumentaciju propisanu Programom I Uputstvima za ostvarivanje novčanih podsticaja u 2015-oj godini.

Rok za prijavu korisnika je 15 dana od dana objavljivanja Javnog poziva na oglasnoj ploči Bosansko-podrinjskog kantona Goražde i sredstvima javnog informisanja.

Sve dodatne informacije vezane za Javni poziv mogu se dobiti radnim danom na telefon broj 038/227-857 i 224-028.

Broj:04-14- 1013-3 /15

Goražde,10.07.2015. godine

 **M I N I S T A R**

 **Mr.Sci.Esed Radeljaš**